Diari Oficial de la Generalitat Valenciana


Sumari del DOGV 8226, del 02-02-2018 (2018/900)

Extracte de la Resolució de 18 de gener de 2018, del Rectorat, per la qual es convoca el IX Concurs d'Elaboració de Materials d'Orientació per a l'Ensenyament Secundari.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/900


Data del document
:   30-01-2018

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * distinció honorífica

Extracte de la Resolució de 18 de gener de 2018, del Rectorat, per la qual es convoca el IX Concurs d'Elaboració de Materials d'Orientació per a l'Ensenyament Secundari. [2018/900]  
BDNS: 383996.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Aquest concurs està destinat a tots els orientadors i orientadores d'Ensenyament Secundari i als seus centres respectius vinculats amb la Universitat Jaume I (pertanyents a les províncies de Castelló, València, Alacant, Conca, Terol, Albacete i Tarragona). Es pot presentar el material en modalitat individual (un únic orientador o orientadora) o en modalitat grupal (un equip d'orientadors i orientadores, orientador o orientadora i tutor o tutora...). Cada persona només pot presentar una única proposta. Tan sols en el cas que hi participe en la modalitat grupal pot presentar dues propostes: una individual i una grupal (en cap cas, dues grupals).  
  
Segon. Objecte  
Els treballs s'han de presentar al Registre General de la Universitat Jaume I o de forma telemàtica en http://www.uji.es/seu.  
Cada participant ha d'aportar un material original i inèdit, que s'ha de presentar en suport informàtic o en paper.  
Així mateix, podran presentar-se en els registres i oficines a què es refereix l'article 16 de la Llei 39/2015, de 2 d'octubre, del procediment administratiu comú. El material es pot presentar en qualsevol de les dues llengües oficials de la Universitat Jaume I.  
En cada proposta han de figurar els següents aspectes: el títol, un resum (de 100 a 150 paraules) i les paraules clau.  
El material ha d'anar dirigit a l'alumnat d'educació secundària obligatòria (ESO), batxillerat, cicles formatius de grau superior (CFGS), al professorat d'aquests col·lectius, als pares i mares o als orientadors i orientadores.  
La temàtica sobre la qual ha de versar el material és l'orientació en l'ensenyament secundari (tutoria, presa de decisions, itineraris acadèmics, competències, valors...). Si hi ha informació inclosa en el material que no és original s'ha de citar la font de referència.  
El termini de presentació de treballs finalitza el primer dilluns de maig de 2018.  
  
Tercer. Bases reguladores  
Accessibles en:  
http://www.uji.es/seu/info-adm/tao/convocatoriesRH'pArId=26266  
  
Quart. Quantia  
La quantia global destinada a la concessió és de 700 euros.  
  
Cinqué. Termini de presentació de sol·licituds  
7 de maig de 2018.  
  
Castelló de la Plana, 30 de gener de 2018.- El rector, p. d. (R 17.06.2014), la vicerectora d'Estudiants, Ocupació i Innovació Educativa: Pilar García Agustí.